ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
31 มี.ค. 2558

ตลาดหุ้น
แนวโน้มภาคบ่าย: ปรับตัวในกรอบแคบๆ
– ตลาดหุ้นไทยยังแกว่งตัวในกรอบ ขณะมูลค่าซื้อขายอยู่ในระดับต่ำทีเพียง 1.3 หมื่นล้านบาท แม้วานนี้จะเห็นตัวเลขมูลค่าซื้อขายกว่า 5.5 หมื่นล้านบาท แต่หากหักการขาย Big Lot ของ SCCC ราว 2.2 หมื่นล้านบาท จะเหลืออยู่ที่ 3.3 หมื่นล้านบาทเท่านั้น 
– การซื้อขายด้วยวอลุ่มที่เบาบาง ทำให้มองว่าตลาดน่าจะพักฐานออกข้างไปอีกซักระยะ ขณะรอปัจจัยใหม่ๆอยู่ อย่างไรก็ดีเริ่มเห็นข่าวบวกบ้างแล้วจากการเร่งเดินหน้าการประมูลต่างๆจากทางภาครัฐ มองตลาดคงยังไม่ไหนได้ไม่ไกล บ่ายนี้มองกรอบ 1495 – 1510
– สำหรับหุ้นกลุ่มท่องเที่ยวและการบินที่ลงรับผลกระทบต่อข่าว ICAO ทางฝ่ายมองการปรับลงแรงของ AAV เป็นโอกาสเข้าซื้อสะสม เนื่องจากไม่มีนัยสำคัญต่อผลกำไรของบริษัท โดยราคาพื้นฐานยังคงไว้ที่ 6.30 บาท/หุ้นสำหรับปี 58
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,503.96 เปลี่ยนแปลง 7.45 จุด มูลค่าการซื้อขาย 13,699ลบ.
กราฟ 60 นาที แกว่งออกด้านข้างหลัง Modified Stochastic แตะเขต Overbought ดังนั้นแม้จะยังไม่มีสัญญาณขายก็ทำให้ดูมี upside จำกัด คาดแนวต้านอยู่บริเวณ 1505-1510 จุด ยังแนะนำทยอยขายแล้วรอรับใหม่บริเวณ 1495-1490 จุด